# `csv` — Ανάγνωση και Εγγραφή Αρχείων CSV

Πηγαίος κώδικας: Lib/csv.py

Το λεγόμενο CSV (Comma Separated Values) είναι η πιο κοινή μορφή εισαγωγής και εξαγωγής για υπολογιστικά φύλλα και βάσεις δεδομένων. Η μορφή CSV χρησιμοποιήθηκε για πολλά χρόνια πριν από τις προσπάθειες περιγραφής της μορφής με έναν τυποποιημένο τρόπο στο RFC 4180. Η έλλειψη ενός καλά καθορισμένου προτύπου σημαίνει ότι συχνά υπάρχουν λεπτές διαφορές στα δεδομένα που παράγονται και καταναλώνονται από διαφορετικές εφαρμογές. Αυτές οι διαφορές μπορούν να κάνουν ενοχλητική την επεξεργασία αρχείων CSV από πολλαπλές πηγές. Ωστόσο, ενώ οι διαχωριστές και οι χαρακτήρες παράθεσης ποικίλλουν, η συνολική μορφή είναι αρκετά παρόμοια ώστε να είναι δυνατό να γραφτεί ένα ενιαίο module που μπορεί να χειριστεί αποτελεσματικά αυτά τα δεδομένα, κρύβοντας τις λεπτομέρειες της ανάγνωσης και εγγραφής των δεδομένων από τον προγραμματιστή.

The `csv` module implements classes to read and write tabular data in CSV format. It allows programmers to say, «write this data in the format preferred by Excel,» or «read data from this file which was generated by Excel,» without knowing the precise details of the CSV format used by Excel. Programmers can also describe the CSV formats understood by other applications or define their own special-purpose CSV formats.

The `csv` module’s `reader` and `writer` objects read and write sequences. Programmers can also read and write data in dictionary form using the `DictReader` and `DictWriter` classes.

Δείτε επίσης

PEP 305 - API Αρχείων CSV

  Η Πρόταση Βελτίωσης της Python που πρότεινε αυτή την προσθήκη στην Python.

## Περιεχόμενα του Module

The `csv` module defines the following functions:

csv.reader(csvfile, /, dialect='excel', **fmtparams)

  Επιστρέφει ένα αντικείμενο reader που θα επεξεργάζεται γραμμές από το δεδομένο csvfile. Ένα csvfile πρέπει να είναι μια ακολουθία από συμβολοσειρές, κάθε μια στη μορφή CSV που ορίζει ο αναγνώστης. Ένα csvfile είναι πιο συχνά ένα αντικείμενο παρόμοιο με αρχείο ή μια λίστα. Αν το csvfile είναι ένα αντικείμενο αρχείου, θα πρέπει να ανοιχτεί με `newline=''`. [1] Μια προαιρετική παράμετρος dialect μπορεί να δοθεί η οποία χρησιμοποιείται για τον ορισμό ενός συνόλου παραμέτρων ειδικών για μια συγκεκριμένη διάλεκτο CSV. Μπορεί να είναι ένα στιγμιότυπο μιας υποκλάσης της κλάσης `Dialect` ή μια από τις συμβολοσειρές που επιστρέφει η συνάρτηση `list_dialects()`. Οι άλλες προαιρετικές παράμετροι fmtparams μπορούν να δοθούν για να αντικαταστήσουν μεμονωμένες παραμέτρους μορφοποίησης στην τρέχουσα διάλεκτο. Για πλήρεις λεπτομέρειες σχετικά με τις διαλέκτους και τις παραμέτρους μορφοποίησης, δείτε την ενότητα Διάλεκτοι και Παράμετροι Μορφοποίησης.

  Κάθε γραμμή που διαβάζεται από το αρχείο csv επιστρέφεται ως μια λίστα συμβολοσειρών. Δεν γίνεται αυτόματη μετατροπή τύπων δεδομένων εκτός αν οριστεί η επιλογή μορφοποίησης `QUOTE_NONNUMERIC` (στην οποία περίπτωση τα μη παρατεθειμένα πεδία μετατρέπονται σε float).

  Ένα σύντομο παράδειγμα χρήσης:

      >>> import csv
      >>> with open('eggs.csv', newline='') as csvfile:
      ...     spamreader = csv.reader(csvfile, delimiter=' ', quotechar='|')
      ...     for row in spamreader:
      ...         print(', '.join(row))
      Spam, Spam, Spam, Spam, Spam, Baked Beans
      Spam, Lovely Spam, Wonderful Spam

csv.writer(csvfile, /, dialect='excel', **fmtparams)

  Επιστρέφει ένα αντικείμενο writer υπεύθυνο για τη μετατροπή των δεδομένων του χρήστη σε διαχωρισμένες συμβολοσειρές στο δεδομένο αντικείμενο παρόμοιο με αρχείο. Το csvfile μπορεί να είναι οποιοδήποτε αντικείμενο με μια μέθοδο `write()`. Αν το csvfile είναι ένα αντικείμενο αρχείου, θα πρέπει να ανοιχτεί με `newline=''` [1]. Μια προαιρετική παράμετρος dialect μπορεί να δοθεί η οποία χρησιμοποιείται για τον ορισμό ενός συνόλου παραμέτρων ειδικών για μια συγκεκριμένη διάλεκτο CSV. Μπορεί να είναι ένα στιγμιότυπο μιας υποκλάσης της κλάσης `Dialect` ή μια από τις συμβολοσειρές που επιστρέφει η συνάρτηση `list_dialects()`. Οι άλλες προαιρετικές παράμετροι fmtparams μπορούν να δοθούν για να αντικαταστήσουν μεμονωμένες παραμέτρους μορφοποίησης στην τρέχουσα διάλεκτο. Για πλήρεις λεπτομέρειες σχετικά με τις διαλέκτους και τις παραμέτρους μορφοποίησης, δείτε την ενότητα Διάλεκτοι και Παράμετροι Μορφοποίησης. Για να διευκολυνθεί όσο το δυνατόν περισσότερο η διασύνδεση με modules που υλοποιούν το DB API, η τιμή `None` γράφεται ως η κενή συμβολοσειρά. Ενώ αυτή δεν είναι μια αντιστρέψιμη μετατροπή, διευκολύνει την εξαγωγή τιμών NULL SQL σε αρχεία CSV χωρίς προεπεξεργασία των δεδομένων που επιστρέφονται από μια κλήση cursor.fetch*. Όλα τα άλλα μη-συμβολοσειριακά δεδομένα μετατρέπονται σε συμβολοσειρές με τη χρήση της `str()` πριν γραφούν.

  Ένα σύντομο παράδειγμα χρήσης:

      import csv
      with open('eggs.csv', 'w', newline='') as csvfile:
          spamwriter = csv.writer(csvfile, delimiter=' ',
                                  quotechar='|', quoting=csv.QUOTE_MINIMAL)
          spamwriter.writerow(['Spam'] * 5 + ['Baked Beans'])
          spamwriter.writerow(['Spam', 'Lovely Spam', 'Wonderful Spam'])

csv.register_dialect(name, /, dialect='excel', **fmtparams)

  Συσχετίζει το dialect με το name. Το name πρέπει να είναι μια συμβολοσειρά. Η διάλεκτος μπορεί να καθοριστεί είτε περνώντας μια υποκλάση της `Dialect`, είτε με παραμέτρους fmtparams ως ορίσματα, είτε και τα δύο, με τις παραμέτρους fmtparams να αντικαθιστούν τις παραμέτρους της διαλέκτου. Για πλήρεις λεπτομέρειες σχετικά με τις διαλέκτους και τις παραμέτρους μορφοποίησης, δείτε την ενότητα Διάλεκτοι και Παράμετροι Μορφοποίησης.

csv.unregister_dialect(name)

  Διαγράφει τη διάλεκτο που συσχετίζεται με το name από το μητρώο διαλέκτων. Μια `Error` γίνεται raise αν το name δεν είναι ένα καταχωρημένο όνομα διαλέκτου.

csv.get_dialect(name)

  Επιστρέφει τη διάλεκτο που συσχετίζεται με το name. Μια `Error` γίνεται raise αν το name δεν είναι ένα καταχωρημένο όνομα διαλέκτου. Αυτή η συνάρτηση επιστρέφει μια αμετάβλητη `Dialect`.

csv.list_dialects()

  Επιστρέφει τα ονόματα όλων των καταχωρημένων διαλέκτων.

csv.field_size_limit()
csv.field_size_limit(new_limit)

  Επιστρέφει το τρέχον μέγιστο μέγεθος πεδίου που επιτρέπεται από τον αναλυτή. Αν δοθεί new_limit, αυτό γίνεται το νέο όριο.

The `csv` module defines the following classes:

class csv.DictReader(f, fieldnames=None, restkey=None, restval=None, dialect='excel', *args, **kwds)

  Δημιουργεί ένα αντικείμενο που λειτουργεί όπως ένας κανονικός αναγνώστης αλλά χαρτογραφεί τις πληροφορίες σε κάθε γραμμή σε ένα `dict` των οποίων τα κλειδιά δίνονται από την προαιρετική παράμετρο fieldnames.

  Η παράμετρος fieldnames είναι μια sequence. Αν το fieldnames έχει παραληφθεί, οι τιμές στην πρώτη γραμμή του αρχείου f θα χρησιμοποιηθούν ως τα ονόματα πεδίων και θα παραλειφθούν από τα αποτελέσματα. Αν το fieldnames παρέχεται, θα χρησιμοποιηθούν και η πρώτη γραμμή θα περιληφθεί στα αποτελέσματα. Ανεξάρτητα από το πώς καθορίζονται τα ονόματα πεδίων, το λεξικό διατηρεί την αρχική τους σειρά.

  Αν μια γραμμή έχει περισσότερα πεδία από τα ονόματα πεδίων, τα υπόλοιπα δεδομένα τοποθετούνται σε μια λίστα και αποθηκεύονται με το όνομα πεδίου που καθορίζεται από το restkey (το οποίο προεπιλέγεται σε `None`). Αν μια μη-κενή γραμμή έχει λιγότερα πεδία από τα ονόματα πεδίων, οι ελλείπουσες τιμές συμπληρώνονται με την τιμή του restval (το οποίο προεπιλέγεται σε `None`).

  Όλες οι άλλες προαιρετικές ή παράμετροι λέξεων-κλειδιών μεταβιβάζονται στο υποκείμενο αντικείμενο `reader`.

  Αν το όρισμα που δίνεται στο fieldnames είναι ένας iterator, θα μετατραπεί σε μια `list`.

  Άλλαξε στην έκδοση 3.6: Οι επιστρεφόμενες γραμμές είναι τώρα τύπου `OrderedDict`.

  Άλλαξε στην έκδοση 3.8: Οι επιστρεφόμενες γραμμές είναι τώρα τύπου `dict`.

  Ένα σύντομο παράδειγμα χρήσης:

      >>> import csv
      >>> with open('names.csv', newline='') as csvfile:
      ...     reader = csv.DictReader(csvfile)
      ...     for row in reader:
      ...         print(row['first_name'], row['last_name'])
      ...
      Eric Idle
      John Cleese

      >>> print(row)
      {'first_name': 'John', 'last_name': 'Cleese'}

class csv.DictWriter(f, fieldnames, restval='', extrasaction='raise', dialect='excel', *args, **kwds)

  Δημιουργεί ένα αντικείμενο που λειτουργεί όπως ένας κανονικός εγγραφέας αλλά χαρτογραφεί λεξικά σε εξαγόμενες γραμμές. Η παράμετρος fieldnames είναι μια `sequence` κλειδιών που προσδιορίζουν τη σειρά στην οποία οι τιμές στο λεξικό που περνιούνται στη μέθοδο `writerow()` γράφονται στο αρχείο f. Η προαιρετική παράμετρος restval καθορίζει την τιμή που θα γραφτεί αν από το λεξικό λείπει ένα κλειδί στα fieldnames. Αν το λεξικό που περνιέται στη μέθοδο `writerow()` περιέχει ένα κλειδί που δεν βρίσκεται στα fieldnames, η προαιρετική παράμετρος extrasaction υποδεικνύει ποια ενέργεια να ληφθεί. Αν οριστεί σε `'raise'`, η προεπιλεγμένη τιμή, γίνεται raise μια `ValueError`. Αν οριστεί σε `'ignore'`, οι επιπλέον τιμές στο λεξικό αγνοούνται. Οποιεσδήποτε άλλες προαιρετικές ή παράμετροι λέξεων-κλειδιών μεταβιβάζονται στο υποκείμενο αντικείμενο `writer`.

  Σημειώστε ότι σε αντίθεση με την κλάση `DictReader`, η παράμετρος *fieldnames* της κλάσης `DictWriter` δεν είναι προαιρετική.

  Αν το όρισμα που δίνεται στο fieldnames είναι ένας iterator, θα μετατραπεί σε μια `list`.

  Ένα σύντομο παράδειγμα χρήσης:

      import csv

      with open('names.csv', 'w', newline='') as csvfile:
          fieldnames = ['first_name', 'last_name']
          writer = csv.DictWriter(csvfile, fieldnames=fieldnames)

          writer.writeheader()
          writer.writerow({'first_name': 'Baked', 'last_name': 'Beans'})
          writer.writerow({'first_name': 'Lovely', 'last_name': 'Spam'})
          writer.writerow({'first_name': 'Wonderful', 'last_name': 'Spam'})

class csv.Dialect

  Η κλάση `Dialect` είναι μια κλάση κοντέινερ των οποίων τα χαρακτηριστικά περιέχουν πληροφορίες για το πώς να χειριστούν τα διπλά εισαγωγικά, τα κενά, τους διαχωριστές κ.λπ. Λόγω της έλλειψης αυστηρής προδιαγραφής CSV, διαφορετικές εφαρμογές παράγουν λεπτές διαφορές στα δεδομένα CSV. Τα στιγμιότυπα της `Dialect` καθορίζουν πώς συμπεριφέρονται τα αντικείμενα `reader` και `writer`.

  Όλα τα διαθέσιμα ονόματα `Dialect` επιστρέφονται από τη `list_dialects()`, και μπορούν να καταχωρηθούν με συγκεκριμένες κλάσεις `reader` και `writer` μέσω των συναρτήσεων αρχικοποίησης (`__init__`) τους όπως αυτό:

      import csv

      with open('students.csv', 'w', newline='') as csvfile:
          writer = csv.writer(csvfile, dialect='unix')

class csv.excel

  Η κλάση `excel` ορίζει τις συνήθεις ιδιότητες ενός αρχείου CSV που δημιουργείται από το Excel. Είναι καταχωρημένη με το όνομα διαλέκτου `'excel'`.

class csv.excel_tab

  Η κλάση `excel_tab` ορίζει τις συνήθεις ιδιότητες ενός αρχείου CSV που δημιουργείται από το Excel με διαχωριστικό TAB. Είναι καταχωρημένη με το όνομα διαλέκτου `'excel-tab'`.

class csv.unix_dialect

  Η κλάση `unix_dialect` ορίζει τις συνήθεις ιδιότητες ενός αρχείου CSV που δημιουργείται σε συστήματα UNIX, δηλαδή χρησιμοποιεί `'\n'` ως τερματιστή γραμμής και παραθέτει όλα τα πεδία. Είναι καταχωρημένη με το όνομα διαλέκτου `'unix'`.

  Added in version 3.2.

class csv.Sniffer

  Η κλάση `Sniffer` χρησιμοποιείται για να προσδιορίσει τη μορφή ενός αρχείου CSV.

  Η κλάση `Sniffer` παρέχει δύο μεθόδους:

  sniff(sample, delimiters=None)

    Αναλύει το δεδομένο sample και επιστρέφει μια υποκλάση της `Dialect` που αντικατοπτρίζει τις παραμέτρους που βρέθηκαν. Αν η προαιρετική παράμετρος delimiters δοθεί, ερμηνεύεται ως μια συμβολοσειρά που περιέχει πιθανά έγκυρους χαρακτήρες διαχωρισμού.

  has_header(sample)

    Αναλύει το δείγμα κειμένου (που θεωρείται ότι είναι σε μορφή CSV) και επιστρέφει `True` αν η πρώτη γραμμή φαίνεται να είναι μια σειρά κεφαλίδων στηλών. Εξετάζοντας κάθε στήλη, ένα από τα δύο βασικά κριτήρια θα εξεταστεί για να εκτιμηθεί αν το δείγμα περιέχει κεφαλίδα:

    - η δεύτερη έως την n-οστή γραμμή περιέχει αριθμητικές τιμές

    - η δεύτερη έως την n-οστή γραμμή περιέχει συμβολοσειρές όπου τουλάχιστον μία τιμή έχει μήκος διαφορετικό από αυτό της υποτιθέμενης κεφαλίδας αυτής της στήλης.

    Είκοσι μία γραμμές μετά την κεφαλίδα δειγματοληπτούνται· αν περισσότερες από τις μισές στήλες + γραμμές πληρούν τα κριτήρια, επιστρέφεται `True`.

  Σημείωση

  Αυτή η μέθοδος είναι μια χονδροειδής ευρετική και μπορεί να παράγει τόσο ψευδώς θετικά όσο και ψευδώς αρνητικά αποτελέσματα.

Ένα παράδειγμα χρήσης της `Sniffer`:

    with open('example.csv', newline='') as csvfile:
        dialect = csv.Sniffer().sniff(csvfile.read(1024))
        csvfile.seek(0)
        reader = csv.reader(csvfile, dialect)
        # ... process CSV file contents here ...

The `csv` module defines the following constants:

csv.QUOTE_ALL

  Οδηγεί τα αντικείμενα `writer` να παραθέτουν όλα τα πεδία.

csv.QUOTE_MINIMAL

  Οδηγεί τα αντικείμενα `writer` να παραθέτουν μόνο εκείνα τα πεδία που περιέχουν ειδικούς χαρακτήρες όπως το delimiter, quotechar, `'\r'`, `'\n'` ή οποιονδήποτε από τους χαρακτήρες στο lineterminator.

csv.QUOTE_NONNUMERIC

  Οδηγεί τα αντικείμενα `writer` να παραθέτουν όλα τα μη-αριθμητικά πεδία.

  Οδηγεί τα αντικείμενα `reader` να μετατρέπουν όλα τα μη-παρατεθειμένα πεδία σε τύπο `float`.

  Σημείωση

  Ορισμένοι αριθμητικοί τύποι, όπως `bool`, `Fraction`, ή `IntEnum`, έχουν μια αναπαράσταση συμβολοσειράς που δεν μπορεί να μετατραπεί σε `float`. Δεν μπορούν να διαβαστούν σε λειτουργίες `QUOTE_NONNUMERIC` και `QUOTE_STRINGS`.

csv.QUOTE_NONE

  Οδηγεί τα αντικείμενα `writer` να μην παραθέτουν ποτέ πεδία. Όταν ο τρέχων delimiter, quotechar, escapechar, `'\r'`, `'\n'` ή οποιοσδήποτε από τους χαρακτήρες στο lineterminator εμφανίζεται στα δεδομένα εξόδου, προηγείται από τον τρέχοντα χαρακτήρα escapechar. Αν το escapechar δεν έχει οριστεί, ο εγγραφέας θα κάνει raise μια `Error` αν συναντηθούν χαρακτήρες που απαιτούν απόδραση. Ορίστε το quotechar σε `None` για να αποτρέψετε την απόδρασή του.

  Οδηγεί τα αντικείμενα `reader` να μην εκτελούν ειδική επεξεργασία των χαρακτήρων παράθεσης.

csv.QUOTE_NOTNULL

  Οδηγεί τα αντικείμενα `writer` να παραθέτουν όλα τα πεδία που δεν είναι `None`. Αυτό είναι παρόμοιο με `QUOTE_ALL`, εκτός από το ότι αν μια τιμή πεδίου είναι `None`, γράφεται μια κενή (μη-παρατεθειμένη) συμβολοσειρά.

  Οδηγεί τα αντικείμενα `reader` να ερμηνεύουν ένα κενό (μη-παρατεθειμένο) πεδίο ως `None` και να συμπεριφέρονται διαφορετικά ως `QUOTE_ALL`.

  Added in version 3.12.

csv.QUOTE_STRINGS

  Οδηγεί τα αντικείμενα `writer` να τοποθετούν πάντα εισαγωγικά γύρω από πεδία που είναι συμβολοσειρές. Αυτό είναι παρόμοιο με `QUOTE_NONNUMERIC`, εκτός από το ότι αν μια τιμή πεδίου είναι `None`, γράφεται μια κενή (μη-παρατεθειμένη) συμβολοσειρά.

  Οδηγεί τα αντικείμενα `reader` να ερμηνεύουν μια κενή (μη-παρατεθειμένη) συμβολοσειρά ως `None` και να συμπεριφέρονται διαφορετικά ως `QUOTE_NONNUMERIC`.

  Added in version 3.12.

The `csv` module defines the following exception:

exception csv.Error

  Γίνεται raise από οποιαδήποτε από τις συναρτήσεις όταν ανιχνεύεται ένα σφάλμα.

## Διάλεκτοι και Παράμετροι Μορφοποίησης

Για να διευκολυνθεί ο καθορισμός της μορφής των εγγραφών εισόδου και εξόδου, οι συγκεκριμένες παράμετροι μορφοποίησης ομαδοποιούνται σε διαλέκτους. Μια διάλεκτος είναι μια υποκλάση της κλάσης `Dialect` που περιέχει διάφορα χαρακτηριστικά που περιγράφουν τη μορφή του αρχείου CSV. Κατά τη δημιουργία αντικειμένων `reader` ή `writer`, ο προγραμματιστής μπορεί να καθορίσει μια συμβολοσειρά ή μια υποκλάση της κλάσης `Dialect` ως παράμετρο διαλέκτου. Επιπλέον, αντί για ή εκτός από την παράμετρο dialect, ο προγραμματιστής μπορεί επίσης να καθορίσει μεμονωμένες παραμέτρους μορφοποίησης, οι οποίες έχουν τα ίδια ονόματα με τα χαρακτηριστικά που ορίζονται παρακάτω για την κλάση `Dialect`.

Οι διάλεκτοι υποστηρίζουν τα παρακάτω χαρακτηριστικά:

Dialect.delimiter

  Μια συμβολοσειρά ενός χαρακτήρα που χρησιμοποιείται για να διαχωρίζει τα πεδία. Προεπιλογή είναι το `','`.

Dialect.doublequote

  Ελέγχει πώς οι περιπτώσεις του quotechar που εμφανίζονται μέσα σε ένα πεδίο θα παρατίθενται. Όταν είναι `True`, ο χαρακτήρας διπλασιάζεται. Όταν είναι `False`, το escapechar χρησιμοποιείται ως πρόθεμα στο quotechar. Προεπιλογή είναι το `True`.

  Στην έξοδο, αν το doublequote είναι `False` και δεν έχει οριστεί escapechar, γίνεται raise `Error` αν βρεθεί ένα quotechar σε ένα πεδίο.

Dialect.escapechar

  Μια συμβολοσειρά ενός χαρακτήρα που χρησιμοποιείται από τον εγγραφέα για να διαφύγει χαρακτήρες που απαιτούν escape:

  > - το delimiter, το quotechar, `'\r'`, `'\n'` και οποιοσδήποτε από τους χαρακτήρες στο lineterminator διαφεύγουν αν το quoting έχει οριστεί σε `QUOTE_NONE` ∙

  > - το quotechar διαφεύγει αν το doublequote είναι `False` ∙

  > - το ίδιο το escapechar.

  Κατά την ανάγνωση, το escapechar αφαιρεί οποιαδήποτε ειδική σημασία από τον επόμενο χαρακτήρα. Προεπιλογή είναι το `None`, που απενεργοποιεί το escaping.

  Άλλαξε στην έκδοση 3.11: Ένα κενό escapechar δεν επιτρέπεται.

Dialect.lineterminator

  Η συμβολοσειρά που χρησιμοποιείται για να τερματίσει τις γραμμές που παράγονται από τον `writer`. Προεπιλογή είναι το `'\r\n'`.

  Σημείωση

  Ο `reader` είναι σκληρά κωδικοποιημένος για να αναγνωρίζει είτε `'\r'` είτε `'\n'` ως τερματισμό γραμμής, και αγνοεί το lineterminator. Αυτή η συμπεριφορά μπορεί να αλλάξει στο μέλλον.

Dialect.quotechar

  Μια συμβολοσειρά ενός χαρακτήρα που χρησιμοποιείται για να παραθέτει πεδία που περιέχουν ειδικούς χαρακτήρες, όπως το delimiter ή το quotechar, ή που περιέχουν χαρακτήρες νέας γραμμής (`'\r'`, `'\n'` ή οποιοσδήποτε από τους χαρακτήρες στο lineterminator). Προεπιλογή είναι το `'"'`. Μπορεί να οριστεί σε `None` για να αποτραπεί το escaping του `'"'` αν το quoting έχει οριστεί σε `QUOTE_NONE`.

  Άλλαξε στην έκδοση 3.11: Ένα κενό quotechar δεν επιτρέπεται.

Dialect.quoting

  Ελέγχει πότε θα δημιουργούνται εισαγωγικά από τον εγγραφέα και θα αναγνωρίζονται από τον αναγνώστη. Μπορεί να πάρει οποιαδήποτε από τις σταθερές QUOTE_* constants και προεπιλογή είναι το `QUOTE_MINIMAL` αν το quotechar δεν είναι `None`, και το `QUOTE_NONE` διαφορετικά.

Dialect.skipinitialspace

  Όταν είναι `True`, τα κενά που ακολουθούν άμεσα τον delimiter αγνοούνται. Η προεπιλογή είναι `False`. Όταν συνδυάζεται το `delimiter=' '` με το `skipinitialspace=True`, δεν επιτρέπονται μη παραθερισμένα κενά πεδία.

Dialect.strict

  Όταν είναι `True`, γίνεται raise η εξαίρεση `Error` σε κακή είσοδο CSV. Η προεπιλογή είναι `False`.

## Αντικείμενα Αναγνώστη

Τα αντικείμενα αναγνώστη (στιγμιότυπα της `DictReader` και αντικείμενα που επιστρέφονται από τη συνάρτηση `reader()`) έχουν τις παρακάτω δημόσιες μεθόδους:

csvreader.__next__()

  Επιστρέφει την επόμενη γραμμή του αντικειμένου iterable του αναγνώστη ως λίστα (αν το αντικείμενο επιστράφηκε από τη `reader()`) ή ως λεξικό (αν είναι ένα στιγμιότυπο `DictReader`), αναλυμένο σύμφωνα με την τρέχουσα `Dialect`. Συνήθως θα πρέπει να το καλέσετε ως `next(reader)`.

Τα αντικείμενα αναγνώστη έχουν τα παρακάτω δημόσια χαρακτηριστικά:

csvreader.dialect

  Ένα μόνο για ανάγνωση περιγραφικό χαρακτηριστικό της διαλέκτου που χρησιμοποιείται από τον αναλυτή.

csvreader.line_num

  Ο αριθμός των γραμμών που διαβάστηκαν από τον πηγαίο επαναληπτή. Αυτό δεν είναι το ίδιο με τον αριθμό των εγγραφών που επιστράφηκαν, καθώς οι εγγραφές μπορούν να εκτείνονται σε πολλές γραμμές.

Τα αντικείμενα DictReader έχουν το παρακάτω δημόσιο χαρακτηριστικό:

DictReader.fieldnames

  Αν δεν περαστεί ως παράμετρος κατά τη δημιουργία του αντικειμένου, αυτό το χαρακτηριστικό αρχικοποιείται κατά την πρώτη πρόσβαση ή όταν διαβαστεί η πρώτη εγγραφή από το αρχείο.

## Αντικείμενα Εγγραφέα

Τα αντικείμενα `writer` (στιγμιότυπα της `DictWriter` και αντικείμενα που επιστρέφονται από τη συνάρτηση `writer()`) έχουν τις παρακάτω δημόσιες μεθόδους. Ένα row πρέπει να είναι ένα επαναληπτικό αντικείμενο συμβολοσειρών ή αριθμών για τα αντικείμενα `writer` και ένα λεξικό που αντιστοιχεί τα ονόματα πεδίων σε συμβολοσειρές ή αριθμούς (με πέρασμα μέσω της συνάρτησης `str()` πρώτα) για τα αντικείμενα `DictWriter`. Σημειώστε ότι οι σύνθετοι αριθμοί γράφονται περιβαλλόμενοι από παρενθέσεις. Αυτό μπορεί να προκαλέσει κάποια προβλήματα σε άλλα προγράμματα που διαβάζουν αρχεία CSV (υποθέτοντας ότι υποστηρίζουν σύνθετους αριθμούς καθόλου).

csvwriter.writerow(row, /)

  Γράφει την παράμετρο row στο αντικείμενο αρχείου του εγγραφέα, μορφοποιημένο σύμφωνα με την τρέχουσα `Dialect`. Επιστρέφει την τιμή επιστροφής της κλήσης στη μέθοδο write του υποκείμενου αντικειμένου αρχείου.

  Άλλαξε στην έκδοση 3.5: Προστέθηκε υποστήριξη για αυθαίρετα επαναληπτικά αντικείμενα.

csvwriter.writerows(rows, /)

  Γράφει όλα τα στοιχεία στο rows (ένα επαναληπτικό αντικείμενο των row αντικειμένων όπως περιγράφεται παραπάνω) στο αντικείμενο αρχείου του εγγραφέα, μορφοποιημένο σύμφωνα με την τρέχουσα διάλεκτο.

Τα αντικείμενα εγγραφέα έχουν το παρακάτω δημόσιο χαρακτηριστικό:

csvwriter.dialect

  Ένα μόνο για ανάγνωση περιγραφικό χαρακτηριστικό της διαλέκτου που χρησιμοποιείται από τον εγγραφέα.

Τα αντικείμενα DictWriter έχουν την παρακάτω δημόσια μέθοδο:

DictWriter.writeheader()

  Γράφει μια γραμμή με τα ονόματα πεδίων (όπως καθορίζονται στον κατασκευαστή) στο αντικείμενο αρχείου του εγγραφέα, μορφοποιημένο σύμφωνα με την τρέχουσα διάλεκτο. Επιστρέφει την τιμή επιστροφής της κλήσης `csvwriter.writerow()` που χρησιμοποιείται εσωτερικά.

  Added in version 3.2.

  Άλλαξε στην έκδοση 3.8: Η `writeheader()` τώρα επιστρέφει επίσης την τιμή που επιστρέφεται από τη μέθοδο `csvwriter.writerow()` που χρησιμοποιεί εσωτερικά.

## Παραδείγματα

Το πιο απλό παράδειγμα ανάγνωσης ενός αρχείου CSV:

    import csv
    with open('some.csv', newline='') as f:
        reader = csv.reader(f)
        for row in reader:
            print(row)

Ανάγνωση ενός αρχείου με εναλλακτική μορφή:

    import csv
    with open('passwd', newline='') as f:
        reader = csv.reader(f, delimiter=':', quoting=csv.QUOTE_NONE)
        for row in reader:
            print(row)

Το αντίστοιχο απλούστερο παράδειγμα εγγραφής είναι:

    import csv
    with open('some.csv', 'w', newline='') as f:
        writer = csv.writer(f)
        writer.writerows(someiterable)

Αφού η `open()` χρησιμοποιείται για να ανοίξει ένα αρχείο CSV για ανάγνωση, το αρχείο θα αποκωδικοποιηθεί κατά προεπιλογή σε unicode χρησιμοποιώντας την προεπιλεγμένη κωδικοποίηση του συστήματος (βλ. `locale.getencoding()`). Για να αποκωδικοποιήσετε ένα αρχείο χρησιμοποιώντας μια διαφορετική κωδικοποίηση, χρησιμοποιήστε το όρισμα `encoding` της open:

    import csv
    with open('some.csv', newline='', encoding='utf-8') as f:
        reader = csv.reader(f)
        for row in reader:
            print(row)

Το ίδιο ισχύει και για την εγγραφή σε κάτι άλλο εκτός από την προεπιλεγμένη κωδικοποίηση του συστήματος: καθορίστε το όρισμα κωδικοποίησης κατά το άνοιγμα του αρχείου εξόδου.

Καταχώρηση μιας νέας διαλέκτου:

    import csv
    csv.register_dialect('unixpwd', delimiter=':', quoting=csv.QUOTE_NONE)
    with open('passwd', newline='') as f:
        reader = csv.reader(f, 'unixpwd')

Μια ελαφρώς πιο προηγμένη χρήση του αναγνώστη — σύλληψη και αναφορά σφαλμάτων:

    import csv, sys
    filename = 'some.csv'
    with open(filename, newline='') as f:
        reader = csv.reader(f)
        try:
            for row in reader:
                print(row)
        except csv.Error as e:
            sys.exit(f'file {filename}, line {reader.line_num}: {e}')

Και ενώ το module δεν υποστηρίζει άμεσα την ανάλυση συμβολοσειρών, μπορεί εύκολα να γίνει:

    import csv
    for row in csv.reader(['one,two,three']):
        print(row)

Υποσημειώσεις

[1] (1,2)

Αν δεν καθοριστεί `newline=''`, οι νέες γραμμές που ενσωματώνονται μέσα σε παρατεθειμένα πεδία δεν θα ερμηνευτούν σωστά, και σε πλατφόρμες που χρησιμοποιούν `\r\n` ως τερματισμούς γραμμών κατά την εγγραφή, θα προστίθεται ένα επιπλέον `\r`. Πρέπει πάντα να είναι ασφαλές να καθορίσετε `newline=''`, καθώς το module csv χειρίζεται μόνο του (universal) τη διαχείριση νέων γραμμών.